钦定古今图书集成/明伦汇编/氏族典/第445卷 > 《廖用贤尚友录》 > 柳庆远
## 钦定古今图书集成/明伦汇编/氏族典/第445卷 > 《廖用贤尚友录》 > 柳庆远

按《梁书柳庆远传》，“庆远字文和，河东解人也。伯父元
景，宋太尉。庆远起家郢州主簿，齐初为尚书都官郎、
魏兴太守。高祖临雍州，辟别驾从事史。及义兵起，庆
远常居帷幄为谋主。中兴元年，选为黄门郎，从军东
下，身先士卒。高祖受禅，迁散骑常侍、右卫将军。天监
二年，迁中领军，封云杜侯。四年，出为使持节都督雍”
梁诸军事。八年，还京师。十二年，迁安北将军、宁蛮校
尉、雍州刺史，颇厉清节，士庶怀之。明年卒，谥忠惠。子
津嗣。